Nuutti Lintamo

Nuutti Lintamo (alun perin Lindgren, ) oli suomalainen jalkapalloilija ja valmentaja.

Vasempana laitahyökkääjänä pelannut Lintamo edusti koko uransa vaasalaisia seuroja, ensin Palosaaren Urheiluseuraa ja 18-vuotiaasta lähtien Vaasan Palloseuraa. Lintamon parhaat saavutukset pelaajana olivat kaksi SM-hopeaa vuosina 1932 ja 1941. Hän voitti Mestaruussarjan maalikuninkuuden 1935 ja teki uransa aikana kaikkiaan 90 maalia. Lopetettuaan pelaamisen Lintamo vielä valmensi Vaasan Palloseuraa 1945–1946.

Maajoukkueessa Lintamo pelasi vuosina 1930–1939 kaikkiaan 24 maaottelua, joissa hän teki 9 maalia.

Lähteet 
 

Suomalaiset jalkapalloilijat
Suomalaiset jalkapallovalmentajat
Vuonna 1909 syntyneet
Vuonna 1973 kuolleet